Ministrstvo za delo, družino, socialne zadeve

in enake možnosti

**Inšpektorat Republike Slovenije za delo**

* **objava: 4. 6. 2025**
* **rok za prijavo: 8 dni**

Inšpektorat Republike Slovenije za delo na podlagi 58. člena Zakona o javnih uslužbencih (Uradni list RS, št. 63/07 – uradno prečiščeno besedilo, 65/08, 69/08 – ZTFI-A, 69/08 – ZZavar-E, 40/12 – ZUJF, 158/20 – ZIntPK-C, 203/20 – ZIUPOPDVE, 202/21 – odl. US in 3/22 – ZDeb, v nadaljevanju: ZJU) in 9. člena Zakona o inšpekciji dela (Uradni list RS, št. 19/14 in 55/17, v nadaljevanju: ZID-1) objavlja javni natečaj za zasedbo prostega uradniškega delovnega mesta

**INŠPEKTOR SVETNIK**

**v Inšpektoratu Republike Slovenije za delo – Inšpekciji nadzora delovnih razmerij, Štukljeva cesta 44, Ljubljana, šifra delovnega mesta 1269.**

Delovno mesto inšpektor svetnik je uradniško delovno mesto, ki se opravlja v nazivu inšpektor svetnik in inšpektor višji svetnik. Izbrani kandidat bo delo opravljal v uradniškem nazivu inšpektor svetnik. Z izbranim kandidatom bo sklenjeno delovno razmerje za nedoločen čas, s polnim delovnim časom in s 6-mesečnim poskusnim delom. Izbrani kandidat bo delo opravljal v prostorih Inšpektorata RS za delo, v Inšpekciji nadzora delovnih razmerij, Štukljeva cesta 44, Ljubljana.

Kandidati, ki se bodo prijavili na prosto delovno mesto, morajo izpolnjevati naslednje pogoje:

* najmanj specialistično izobraževanje po visokošolski strokovni izobrazbi (prejšnje)/specializacija po visokošolski strokovni izobrazbi (prejšnja) smer (KLASIUS): pravo, najmanj visokošolsko izobraževanje druge stopnje in podobno izobraževanje/visokošolska izobrazba druge stopnje, drugje nerazporejeno smer (KLASIUS): pravo, najmanj visokošolsko univerzitetno izobraževanje (prejšnje)/visokošolska univerzitetna izobrazba (prejšnja) in najmanj magistrsko izobraževanje (druga bolonjska stopnja)/magistrska izobrazba (druga bolonjska stopnja), **smer (KLASIUS): pravo,**
* najmanj šest let delovnih izkušenj,
* vozniški izpit B kategorije,
* opravljen strokovni izpit za inšpektorja,
* opravljeno obvezno usposabljanje za imenovanje v naziv,
* znanje dela z računalnikom
* državljanstvo Republike Slovenije,
* znanje uradnega jezika,
* ne smejo biti pravnomočno obsojeni zaradi naklepnega kaznivega dejanja, ki se preganja po uradni dolžnosti in ne smejo biti obsojeni na nepogojno kazen zapora v trajanju več kot šest mesecev,
* zoper njih ne sme biti vložena pravnomočna obtožnica zaradi naklepnega kaznivega dejanja, ki se preganja po uradni dolžnosti.

Delovno področje - naloge:

* opravljanje najzahtevnejših in specializiranih nalog inšpekcijskega nadzorstva
* vodenje postopkov in izrekanje ukrepov na področju najzahtevnejših in specializiranih nalog inšpekcijskega nadzorstva v skladu z zakonom o inšpekcijskem nadzoru, zakonom o splošnem upravnem postopku in drugimi predpisi
* izvajanje ukrepov v skladu z zakonom o prekrških na področju najzahtevnejših in specializiranih nalog inšpekcijskega nadzorstva
* vlaganje kazenskih ovadb za kazniva dejanja na področju najzahtevnejših in specializiranih nalog inšpekcijskega nadzorstva
* samostojno oblikovanje poročil o stanju na področju dela inšpekcijskega organa na področju najzahtevnejših in specializiranih nalog inšpekcijskega nadzorstva
* vodenje predpisanih in internih evidenc s področja nadzora inšpekcijskega organa na področju najzahtevnejših in specializiranih nalog inšpekcijskega nadzorstva
* nudenje pravne in strokovne pomoči na področju najzahtevnejših in specializiranih nalog inšpekcijskega nadzorstva
* oblikovanje navodil, izvajanje in poročanje o prekrškovnih nalogah s področja dela inšpekcijskega organa
* sodelovanje z organi Evropske Unije in drugimi mednarodnimi organizacijami
* sodelovanje v projektnih enotah, odborih, medresorskih in drugih komisijah s področja dela inšpekcijskega organa na ravni države in na mednarodnem področju
* pomoč pri vodenju organa ter opravljanje najzahtevnejših nalog za inšpekcijski organ
* priprava letnega poročila s področja dela ter drugih poročil - ocen o stanju na področju dela
* načrtovanje akcij s področja dela organa ter poročanje o delu organa - ocena stanja oziroma dela inšpekcijskega organa
* vodenje postopkov in izvajanje ukrepov v skladu z zakonom o prekrških na področju najzahtevnejših in specializiranih nalog inšpekcijskega nadzora
* izvajanje izobraževanja in strokovnega usposabljanja delavcev inšpekcijskega organa ter delo v izpitnih komisijah inšpekcijskega organa
* strokovni nadzor nad delom delavcev notranje organizacijske enote

Kot delovne izkušnje šteje delovna doba na delovnem mestu, za katero se zahteva ista stopnja izobrazbe, in čas pripravništva v isti stopnji izobrazbe, ne glede na to ali je bilo delovno razmerje sklenjeno oziroma pripravništvo opravljeno pri istem ali pri drugem delodajalcu. Za delovne izkušnje se štejejo tudi delovne izkušnje, ki jih je javni uslužbenec pridobil z opravljanjem del na delovnem mestu, za katero se zahteva za eno stopnjo nižja izobrazba, razen pripravništva v eno stopnjo nižji izobrazbi. Kot delovne izkušnje se upošteva tudi delo na enaki stopnji zahtevnosti, kot je delovno mesto, za katero kandidira oseba. **Delovne izkušnje se dokazujejo z verodostojnimi listinami, iz katerih sta razvidna čas opravljanja dela in stopnja izobrazbe**.

Za delovna mesta oziroma nazive, za katere se ne zahteva specializacija, magisterij znanosti ali doktorat, zahteva pa se univerzitetna izobrazba ali visoka strokovna izobrazba s specializacijo oziroma magisterijem znanosti, se predpisane delovne izkušnje skrajšajo za tretjino v primeru, da ima kandidat magisterij znanosti, doktorat oziroma zaključen specialistični študij.

Zahtevane delovne izkušnje se skrajšajo za eno leto v primeru, da ima kandidat opravljen pravniški državni izpit oziroma pravosodni izpit.

Pri izbranem kandidatu se bo preverjalo, ali ima opravljeno obvezno usposabljanje za imenovanje v naziv (ali opravljen strokovni izpit za imenovanje). V nasprotnem primeru bo moral kandidat najpozneje v enem letu od sklenitve pogodbe o zaposlitvi opraviti usposabljanje, na katero ga bo napotil predstojnik v skladu s prvim odstavkom 89. člena ZJU.

Izjemoma se za inšpektorja ob sklenitvi delovnega razmerja lahko imenuje oseba, ki nima strokovnega izpita za inšpektorja, vendar mora ta izpit opraviti najkasneje v šestih mesecih od dneva imenovanja za inšpektorja, kot to določa 12. člen Zakona o inšpekcijskem nadzoru (Uradni list RS, št. 43/07-UPB1 in 40/14, v nadaljevanju: ZIN).

Kandidat mora vlogi priložiti izjavo(-ve) o izpolnjevanju naslednjih pogojev:

1. izpolnjevanje pogoja izobrazbe: v izjavi kandidat navede raven in smer izobrazbe, datum (dan, mesec, leto) zaključka izobraževanja, pridobljen strokovni naziv ter izobraževalno ustanovo, pri kateri je izobrazba pridobljena inpriloži kopijo dokazila o doseženi izobrazbi;
2. izpolnjevanje pogoja zahtevanih delovnih izkušenj: v izjavi kandidat navede vse dosedanje delovne izkušnje, datum sklenitve in datum prekinitve delovnega razmerja oziroma dela pri posameznem delodajalcu, na kratko opiše delo, ki ga je opravljal pri tem delodajalcu, ter navede raven zahtevnosti dela (raven zahtevane izobrazbe za opravljanje dela na posameznem delovnem mestu), navede podatek, ali je bilo delo opravljeno na podlagi pogodbe o zaposlitvi, študentskega dela oziroma druge oblike opravljanja dela;
3. izpolnjevanje pogoja osnovne ravni znanja tujega jezika,
4. izpolnjevanje pogoja obveznega usposabljanja za imenovanje v naziv;
5. izpolnjevanje pogoja opravljenega strokovnega izpita za inšpektorja;
6. fotokopijo potrdila o opravljenem vozniškem izpitu B kategorije;
7. da je državljan Republike Slovenije in izpolnjuje pogoje za zasedbo delovnega mesta;
8. da ni bil pravnomočno obsojen zaradi naklepnega kaznivega dejanja, ki se preganja po uradni dolžnosti in ni bil obsojen na nepogojno kazen zapora v trajanju več kot šest mesecev;
9. da zoper njega ni bila vložena pravnomočna obtožnica zaradi naklepnega kaznivega dejanja, ki se preganja po uradni dolžnosti;
10. lastnoročno podpisano izjavo, da za namen tega natečajnega postopka dovoljuje Inšpektoratu Republike Slovenije za delo pridobitev podatkov za točke 1 in 7 - 10 iz uradne evidence; če kandidat ne soglaša z vpogledom v uradne evidence, bo moral sam predložiti ustrezna dokazila.

Prijavi mora kandidat **priložiti življenjepis**, v katerem poleg formalne izobrazbe navede še druga znanja in veščine, ki jih je pridobil.

Strokovna usposobljenost kandidatov se bo presojala na podlagi priloženih izjav, na podlagi razgovora s kandidati oziroma s pomočjo morebitnih drugih metod preverjanja strokovne usposobljenosti kandidatov.

V skladu z 21. členom Uredbe o postopku za zasedbo delovnega mesta v organih državne uprave in pravosodnih organih (Uradni list, RS št. 139/06 in 104/10) se v izbirni postopek ne uvrsti kandidat, ki ne izpolnjuje natečajnih pogojev.

**Rok za prijavo:** **8 dni** od objave na osrednjem spletnem mestu državne uprave ([www.gov.si/zbirke/delovna](http://www.gov.si/zbirke/delovna)-mesta) ter na spletišču Zavoda RS za zaposlovanje.

Kandidat vloži prijavo v pisni obliki **na priloženem obrazcu Prijava** in jo pošlje v zaprti ovojnici z označbo »javni natečaj – INDR, DM: 1269« na naslov**:** **Inšpektorat Republike Slovenije za delo, Štukljeva cesta 44, 1000 Ljubljana** ali na **elektronski naslov:** gp.irsd@gov.si, pri čemer veljavnost elektronske prijave ni pogojena z elektronskim podpisom.

Obvestilo o končanem javnem natečaju bo objavljeno na osrednjem spletnem mestu državne uprave [www.gov.si/zbirke/delovna](http://www.gov.si/zbirke/delovna)-mesta. Kandidati bodo o izbiri obveščeni pisno, najkasneje v roku 90 dni od objave javnega natečaja.

Informacije o izvedbi javnega natečaja: Zlatka Peterlin (01 280 36 90).